## Odluka o mjerilima za određivanje plaće i drugih primanja dužnosnika i djelatnika koje imenuje i razrješava Sabor i njegovo radno tijelo

### NN 91/1992 (31.12.1992.), Odluka o mjerilima za određivanje plaće i drugih primanja dužnosnika i djelatnika koje imenuje i razrješava Sabor i njegovo radno tijelo

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. Poslovnika
Zastupničkog doma Sabora Republike Hrvatske i člsnka 3. stavka 2. Zakona
o utvrđivanju plaće i drugih primanja dužnosnika ("Narodne novine",
br. 60/92. i 75/92.), Zastupnički dom Sabora Republike Hrvatske na sjednici
30. prosinca 1992., donio je

## ODLUKU

### o mjerilima za određivanje plaće i drugih primanja dužnosnika i djelatnika koje imenuje i razrješava Sabor i njegovo radno tijelo

I.

Koeficijenti za utvrđivanje plaće dužnosnicima koje imenuje i razrješava
Sabor Republike Hrvatske, određuju se u slijedećim vrijednostima:

```
1. Tajnik Zastupničkog doma Sabora Republike Hrvatske                   6,7
2. Zamjenik tajnika Zastupničkog doma Sabora Republike Hrvatske 5,9
3. Tajnik Županijskog doma Sabora Republike Hrvatske                    6,2
4. Zamjenik tajnika Županijskog doma Sabora Republike Hrvatske          5,4
5. Pučki pravobranitelj Republike Hrvatske                              6,7
6. Zamjenik pučkog pravobranitelja Republike Hrvatske                   5,9
7. Direktor javnog poduzeća Hrvatske radio televizije                   6,5
8. Guverner Narodne banke Hrvatske                                      6,7
9. Zamjenik guvernera Narodne banke Hrvatske                            6,0
10. Viceguverner Narodne banke Hrvatske                                 5,5
11. Generalni direktor Službe društvenog knjigovodstva
Republike Hrvatske                                                      6,0
12.Zamjenih generalnog direktora Službe društvenog knjigovodstva
Republike Hrvatske                                                      5,5
13. Predsjednik Republičkog vijeća za prekršaje                         5,8
14. Sudac Republičkog vijeća za prekršaje                               4,9
```

II.

Koeficijenti za utvrđivanje plaće djelatnicima koje imenuje i razrješava
nadležno tijelo Zastupničkog doma Sabora Republike Hrvatske, određuje se
u slijedećim vrijednostima:

1. Šef Službe Komisije za utvrđivanje ratnih i poratnih žrtava 5,9

2. Šef Kabineta predsjednika i potpredsjedniha Sabora 5,8

3. Pomoćnik tajnika Zastupničkog doma Sabora Republike Hrvatske 4,0-5,0

4. Pomoćnik tajnika Županijskog doma Sabora Republike Hrvatske 4,0-5,0

5. Rukovodeći djelatnik u Stručnoj službi Sabora 4,0-5,5

6. Samostalni savjetnik u Stručnoj službi Sabora,

smostalni savjetnik - tajnik radnog tijela doma Sabora 3,2-5,0

Djelatnicima iz ove točke kojima je koeficijent utvrđen u rasponu, Odbor
za izbor, imenovanja i administrativne poslove Zastupničkog doma Sabora
Republike Hrvatske odredit će pripadajući koeficijent na prijedlog tajnika
doma Sabora, odnosno predsjednika radnog tijela doma Sabora.

III.

Mjesečna plaća dužnosnika i djelatnika iz stavka I. i II. ove Odluke
utvrđuje se množenjem pripadajućeg koeficijenta s osnovicom koju objavljuje
Vlada Republike Hrvatske u skladu s člankom 7. stavkom 2. Zakona o pravima
zastupnika u Saboru Republike Hrvatske ("Narodne novine", br.
86/92. - pročišćeni tekst).

Iznos plaće utvrđen primjenom odredbe stavka 1. ove točke uvećava se
za 0,5% za svaku navršenu godinu rada, a najviše do 20%.

IV.

Dužnosnici i djelatnici iz točke I. i II. ove Odluke imaju pravo na
naknadu za odvojeni život od obitelji i naknadu troškova prijevoza radi
posjeta obitelji od koje žive odvojeno, do četiri putovanja mjesečno.

Pravo iz stavka 1. ove točke ostvaruje se podnošenjem obrazloženoga
osobnog zahtjeva i traje najdulje šest mjeseci od dana stupanja na dužnost,
odnosno posao.

V.

Dužnosnici i djelatnici iz točke I. i II. ove Odluke imaju pravo naknade
troškova za službeno putovanje (dnevnica, troškova noćenja i troškova prijevoza)
odgovarajućom primjenom odredaba članka 14. do 18. Zakona o pravima zastupnika
u Saboru Republike Hrvatske ("Narodne novine", br. 86/92. - pročišćeni
tekst).

Dužnosnici i djelatnici iz točke I. i II. ove Odluke imaju pravo naknade
troškova prijevoza na posao i s posla i na naknadu troškova prehrane za
vrijeme posla primjenom odgovarajućih propisa.

VI.

Ostala primanja iz radnog odnosa dužnosnici i djelatnici iz točke I.
i II. ove Odluke ostvaruju na način i uz uvjete propisane za djelatnike
u tijelima u kojima obavljaju dužnost odnosno rade.

VII.

Rješenje o utvrđivanju prava iz točke III. i IV. ove Odluke donosi nadležno
radno tijelo doma Sabora Republike Hrvatske.

Provedba ostalih odredbe ove Odluke u djelokrugu je tajnika doma Sabora,
odnosno osobe koja predvodi tijelo ili instituciju iz točke I. ove Odluke.

VIII.

Ova Odluka stupa na snagu danom donošenja, a primjenjuje se od 1. siječnja
1993.

Klasa:120-01/92-01/02

Zagreb, 30. prosinca 1992:

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 91/1992-2372
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)